แบบรายงานผลการดำเนินการตามข้อเสนอแนะระดับนโยบาย/ส่วนกลาง
จากการตรวจราชการแบบบูรณาการของผู้ตรวจราชการ ประจำปีงบประมาณ พ.ศ. 256๗ รอบที่ 1 
ที่เกี่ยวข้องกับหน่วยงานในสังกัดกระทรวงมหาดไทย 

1. ด้านการสร้างรายได้ การส่งเสริมและพัฒนาด้านการท่องเที่ยว
	ข้อค้นพบ/ปัญหาอุปสรรค
	ข้อเสนอแนะระดับนโยบาย/ส่วนกลาง
	สรุปผลการดำเนินการของหน่วยงานที่เกี่ยวข้อง
ปัญหาอุปสรรค และข้อเสนอแนะ

	1.1 การส่งเสริมและพัฒนาการท่องเที่ยวเชิงธุรกิจ

	การส่งเสริมธุรกิจไมซ์ด้วยการยกระดับ
สิ่งอำนวยความสะดวก
ธุรกิจไมซ์ (MICE) เป็นอีกหนึ่งสาขาของอุตสาหกรรมการท่องเที่ยวที่สามารถสร้างรายได้ให้แก่ประเทศเป็นจำนวนมาก ซึ่งการอำนวยความสะดวกเป็นปัจจัยหลักในการตัดสินใจของผู้ประกอบการที่จะเลือกประเทศไทยเป็นเจ้าภาพในการจัดงานระดับโลก ทั้งนี้ บริษัทท่าอากาศยานไทย จำกัด (มหาชน) หรือ AOT ได้มีแผนในการส่งเสริมประเทศไทยเป็นศูนย์กลางการบินของโลก โดยมีแผนขยายขีดความสามารถและเพิ่มประสิทธิภาพการให้บริการของสนามบินหลักที่รับนักท่องเที่ยวจากต่างชาติและมีผู้ใช้บริการจำนวนมาก 6 แห่ง ได้แก่ 
ท่าอากาศยานสุวรรณภูมิ (ทสภ.) ท่าอากาศยานดอนเมือง (ทดม.) ท่าอากาศยานเชียงใหม่ (ทชม.) ท่าอากาศยานแม่ฟ้าหลวงเชียงราย (ทชร.) ท่าอากาศยานภูเก็ต (ทภก.) 
และท่าอากาศยานหาดใหญ่ ซึ่งยังไม่ครอบคลุมจังหวัดที่มีสนามบิน และเป็นเมืองไมซ์ซิตี้

	กระทรวงคมนาคม ควรเป็นเจ้าภาพร่วมกับ บริษัท 
ท่าอากาศยานไทย จำกัด (มหาชน) กระทรวงการคลัง กระทรวงมหาดไทย กระทรวงการต่างประเทศ กระทรวงการท่องเที่ยวและกีฬา สำนักงานส่งเสริมการจัดประชุมและนิทรรศการ (องค์การมหาชน) และสำนักงานตรวจคนเข้าเมือง เพื่อยกระดับการให้บริการ 
สิ่งอำนวยความสะดวกและโครงสร้างพื้นฐานด้านการท่องเที่ยวไทยในจังหวัดที่มีสนามบิน และเป็นเมืองไมซ์ซิตี้ ให้มีการพัฒนาศักยภาพระบบท่าอากาศยาน และบริการเดินอากาศ 
ทั้งการพัฒนาลักษณะกายภาพของสนามบิน 
ระบบเช็คอิน และการตรวจค้นด้วยการนำระบบ
ไบโอเมตริกซ์มาใช้สำหรับยืนยันตัวตนตามจุดบริการอัตโนมัติของสนามบิน นอกจากนี้ กระทรวงคมนาคม และสำนักงานการบินพลเรือนแห่งประเทศไทย ควรมีการกำชับและกำหนดราคาค่าโดยสารตั๋วเครื่องบินไปยังจังหวัดท่องเที่ยว อาทิ จังหวัดภูเก็ตอย่างเหมาะสม และเป็นธรรม
	

	1.2 การส่งเสริมและพัฒนาการท่องเที่ยวเชื่อมโยงภูมิภาค

	การส่งเสริมการท่องเที่ยวด้วยการเชื่อมโยงแหล่งท่องเที่ยว ผลิตภัณฑ์ชุมชน และวัฒนธรรม รวมทั้งการเพิ่มเส้นทางรถไฟ
การส่งเสริมการท่องเที่ยวด้วยการเชื่อมโยงแหล่งท่องเที่ยว ผลิตภัณฑ์ชุมชน และวัฒนธรรม รวมทั้งการเพิ่มเส้นทางรถไฟประเทศไทยมีทรัพยากรธรรมชาติที่อุดมสมบูรณ์ มีศิลปะ วัฒนธรรมขนบธรรมเนียมประเพณีที่โดดเด่น สามารถใช้เป็นสถานที่ท่องเที่ยวได้ แต่ยังไม่มีนักท่องเที่ยวสนใจไปท่องเที่ยว ทำให้เกิดการกระจุกตัวอยู่ในสถานที่ท่องเที่ยวเดิม ประกอบกับ การเดินทางไปสู่แหล่งท่องเที่ยวส่วนใหญ่ยังไม่มี รถขนส่งสาธารณะบริการสำหรับเดินทางท่องเที่ยวในแต่ละแหล่งท่องเที่ยว และการเดินทางเชื่อมโยงเส้นทางการท่องเที่ยวสำคัญ ๆ ระหว่างพื้นที่ หรือระหว่างอำเภอ ดังนั้น เพื่อเชื่อมโยงเส้นทางการท่องเที่ยว การรถไฟแห่งประเทศไทยจึงได้เปิดให้บริการขบวนรถท่องเที่ยวขบวนรถพิเศษนำเที่ยว ในรูปแบบ เช้าไป – เย็นกลับ ในวันเสาร์ - อาทิตย์ และวันหยุด อย่างไรก็ตามนักท่องเที่ยวยังมีความต้องการให้เพิ่มเส้นทางการท่องเที่ยวในเส้นทางอื่น ๆ รวมทั้ง เส้นทางภายในจังหวัดที่มีแหล่งท่องเที่ยวเพื่อเป็นการอำนวยความสะดวก และเพื่อความหลากหลายเป็นทางเลือกให้กับนักท่องเที่ยว
	กระทรวงการท่องเที่ยวและกีฬา ควรเป็นเจ้าภาพหลักบูรณาการร่วมกับ การท่องเที่ยวแห่งประเทศไทย องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (องค์การมหาชน) กระทรวงคมนาคม กระทรวงมหาดไทย และกระทรวงวัฒนธรรม เพื่อสำรวจทรัพยากรด้านการท่องเที่ยว และวัฒนธรรมของทุกพื้นที่
ในทุกมิติ ผลักดันให้เกิดเส้นทางการท่องเที่ยวเมืองหลัก และเมืองรอง โดยการเชื่อมโยงแหล่งท่องเที่ยว ผลิตภัณฑ์ชุมชน และวัฒนธรรมภายในจังหวัด กลุ่มจังหวัด ภูมิภาค และข้ามภูมิภาค พร้อมจัดระบบรถขนส่งสาธารณะรองรับแหล่งท่องเที่ยวที่สำคัญ รวมทั้งส่งเสริมและยกระดับการประชาสัมพันธ์ โดยใช้กิจกรรมส่งเสริมให้เป็นที่รู้จักเพิ่มขึ้นในการเป็นแหล่งท่องเที่ยวแห่งใหม่ เพื่อเป็นทางเลือกในการเดินทางท่องเที่ยวได้อย่างหลากหลาย และสามารถกระจายรายได้จากการท่องเที่ยวสู่จังหวัดเมืองรอง
	

	1.3 การขับเคลื่อนคณะกรรมการการท่องเที่ยวของจังหวัด

	การขับเคลื่อนคณะกรรมการการท่องเที่ยวของจังหวัดทุกจังหวัดได้มีการแต่งตั้งคณะกรรมการพัฒนาด้านการท่องเที่ยวของจังหวัด โดยมีหน่วยงานที่รับผิดชอบ และที่เกี่ยวข้องเป็นองค์ประกอบ เพื่อให้เกิดการบูรณาการการทำงานร่วมกันในการขับเคลื่อนและพัฒนาด้านการท่องเที่ยว แต่ในหลายจังหวัดยังไม่ได้ใช้กลไกของคณะกรรมการดังกล่าวเพื่อขับเคลื่อน
การท่องเที่ยวของจังหวัดเท่าที่ควร
	เพื่อเป็นการขับเคลื่อนและใช้กลไกของคณะกรรมการพัฒนาด้านการท่องเที่ยวของจังหวัดในการส่งเสริมด้านการท่องเที่ยว 
ขอให้กระทรวงมหาดไทยเน้นย้ำผู้ว่าราชการจังหวัด ในฐานะประธานคณะกรรมการท่องเที่ยวจังหวัด และกระทรวงการท่องเที่ยวและกีฬา เน้นย้ำสำนักงานการท่องเที่ยวและกีฬาจังหวัด ในฐานะฝ่ายเลขานุการฯ 
ให้ความสำคัญกับคณะกรรมการพัฒนาการท่องเที่ยวจังหวัดได้เข้ามาขับเคลื่อนการท่องเที่ยวของจังหวัด และกลุ่มจังหวัด โดยร่วมกับภาคเอกชนในพื้นที่ส่งเสริม พัฒนา และขับเคลื่อนการท่องเที่ยว รวมทั้งควรมีการกำหนดเป้าหมายด้านการท่องเที่ยวของจังหวัดและกลุ่มจังหวัด ให้สอดคล้องกับแผนพัฒนาการท่องเที่ยวระดับชาติให้เป็นเป้าหมายรวมของจังหวัด 
การกำหนดเจ้าภาพในแต่ละด้านให้ชัดเจน 
โดยบริหารจัดการจากฐานทรัพยากรเดิมในจังหวัด เพื่อเป็นการต่อยอด และลดค่าใช้จ่ายในการส่งเสริมและพัฒนาแหล่งท่องเที่ยว
	

	1.4 การพัฒนาระบบนิเวศการท่องเที่ยว

	1.4.1 การสร้างความเชื่อมั่นให้นักท่องเที่ยว
ปัจจุบันนักท่องเที่ยวมีช่องทางในการจองที่พักทางระบบออนไลน์ได้โดยง่าย สะดวก และรวดเร็ว แต่พบว่า มีมิจฉาชีพใช้ช่องทางดังกล่าวเพื่อหลอกลวงนักท่องเที่ยว โดยการเปิดเพจที่พักปลอม และหลอกให้นักท่องเที่ยวโอนเงิน ประกอบกับนักท่องเที่ยวยังไม่ทราบช่องทางในการแจ้งเหตุด่วน/เหตุฉุกเฉินอย่างทั่วถึง ส่งผลให้นักท่องเที่ยวขาดความเชื่อมั่นเกี่ยวกับความปลอดภัยในชีวิตและทรัพย์สิน
	
กระทรวงการท่องเที่ยวและกีฬา กระทรวงคมนาคม กระทรวงมหาดไทย กระทรวงสาธารณสุข และสำนักงานตำรวจแห่งชาติ ควรร่วมกันวางระบบการจัดการความปลอดภัยในทุกมิติ เช่น ความปลอดภัยทางด้านการจราจร ป้ายบอกทาง การติดตั้งไฟฟ้าส่องสว่างตามเส้นทางการท่องเที่ยวเพื่อรองรับนักท่องเที่ยวช่วงเวลากลางคืน รวมทั้งเพิ่มการประชาสัมพันธ์ช่องทางการรับแจ้งเหตุด่วนและเหตุฉุกเฉิน โดยการติดป้ายประชาสัมพันธ์ให้ครอบคลุมพื้นที่ที่มีนักท่องเที่ยวใช้บริการเพื่อสร้างความมั่นใจให้แก่นักท่องเที่ยว เช่น สถานที่ท่องเที่ยว สนามบิน สถานีขนส่ง ฯลฯ  โดยให้ใช้ช่องทางสายด่วน 1155 ของกองบังคับการตำรวจท่องเที่ยวเป็นช่องทางหลักในการรับเรื่อง และประสานการดำเนินการแก้ไขปัญหา ซึ่งเปิดให้บริการตลอด ๒๔ ชั่วโมง และมีล่ามช่วยแปลได้หลายภาษา รวมทั้งมีสถานีตำรวจท่องเที่ยวเปิดให้บริการทั่วประเทศ นอกจากนี้ ควรจัดการอบรมบุคคลากรในการช่วยเหลือนักท่องเที่ยว โดยจัดหลักสูตรอบรมดูแล ความปลอดภัยให้กับประชาชน และการช่วยเหลือนักท่องเที่ยวตามมาตรฐานหลักสากล เพื่อช่วยเหลือผู้ประสบอุบัติเหตุ 
ทั้งทางถนน ทางน้ำ ทางทะเล หรืออื่น ๆ ในแหล่งท่องเที่ยว
	

	1.4.2 การปรับปรุงท่าเทียบเรือ
ประเทศไทยมีแหล่งท่องเที่ยวทางทะเล
ที่สวยงามมากมาย โดยเฉพาะการท่องเที่ยว
ตามเกาะต่าง ๆ ซึ่งยังคงพบปัญหาในส่วนของ
ท่าเทียบเรือที่ไม่สามารถรองรับนักท่องเที่ยว เช่น สะพานท่าเทียบเรือเกาะพีพี ซึ่งเป็นแหล่งท่องเที่ยวระดับโลก แต่มีสะพานท่าเทียบเรือขนาดเล็ก ชำรุดทรุดโทรม มีปัญหาความลึกของน้ำไม่เพียงพอ เรือขนาดใหญ่ไม่สามารถเทียบท่าได้ นักท่องเที่ยวต้องลงเรือเล็กเพื่อเข้าฝั่ง และเกาะช้างที่มีปัญหาการจราจรติดขัด นักท่องเที่ยวต้องรอคิวนานมาก
	
เพื่อเป็นการอำนวยความสะดวกให้นักท่องเที่ยวได้มีความมั่นใจและสามารถเดินทางเข้าสู่แหล่งท่องเที่ยวทางทะเล โดยเฉพาะการเดินทางไปยังเกาะต่าง ๆ ได้อย่างสะดวก สบาย และปลอดภัยมากยิ่งขึ้น จึงขอให้กระทรวงคมนาคม โดยกรมเจ้าท่า เป็นเจ้าภาพหลัก ร่วมกับกระทรวงการท่องเที่ยวและกีฬา และกระทรวงมหาดไทย โดยกรมส่งเสริมการปกครองท้องถิ่น บูรณาการในการพัฒนา และยกระดับท่าเทียบเรือหลัก พร้อมพัฒนาสิ่งอำนวยความสะดวกพื้นฐาน และปรับปรุงโครงสร้างท่าเทียบเรือให้แข็งแรง สวยงาม ปลอดภัย และทันสมัยเพื่อรองรับสำหรับการท่องเที่ยวได้อย่างมีประสิทธิภาพ
	

	1.4.3 แก้ไขปัญหาเรือหางยาวติดเครื่องยนต์
กระทรวงทรัพยากรธรรมชาติและสิ่งแวดล้อมได้มีประกาศกระทรวงฯ เรื่อง กำหนดมาตรฐานระดับเสียงของเรือกล (ลงวันที่ ๔ มกราคม ๒๕๕๓) กำหนดระดับเสียงของเรือกลต้องไม่เกิน ๑๐๐ เดซิเบลเอ ตรวจวัดที่ระยะ ๐.๕ เมตร จากปลายท่อไอเสียเพื่อควบคุมการเกิดมลพิษ แต่ยังคงพบปัญหาเรือหางยาวติดเครื่องยนต์ที่ใช้เป็นยานพาหนะ เพื่อให้บริการนักท่องเที่ยวบริเวณตลาดน้ำ โดยจะมีการวิ่งด้วยความเร็วสูง เสียงดัง และก่อให้เกิดมลพิษ
ทางอากาศจากควันดำที่ส่งผลกระทบต่อชุมชน
ในบริเวณดังกล่าว เช่น ตลาดน้ำดำเนินสะดวก จังหวัดราชบุรี ซึ่งมีผู้ประกอบการเรือหางยาวฯ สำหรับขนส่งนักท่องเที่ยวเพื่อเยี่ยมชมสถานที่ท่องเที่ยวสำคัญตามริมคลองในช่วงสถานการณ์ท่องเที่ยวปกติ ประมาณ 700 กว่าลำ ส่งผลให้ชุมชนบริเวณตลาดน้ำดำเนินสะดวกได้รับผลกระทบจากมลพิษทางเสียงและอากาศ รวมทั้งเกิดคลื่นน้ำจากในคลองกระเด็นเข้าบ้านเรือนของชาวบ้าน ทั้งนี้ หน่วยงานที่รับผิดชอบและหน่วยงานที่เกี่ยวข้องได้กำหนดมาตรการในการกำกับ ดูแล ควบคุม และกำหนดพื้นที่นำร่องเป็นพื้นที่ต้นแบบในการแก้ไขปัญหา โดยจัดทำเรือไฟฟ้าต้นแบบพลังงานแสงอาทิตย์
	
(1) กระทรวงคมนาคม และกระทรวงมหาดไทย ควรกำหนดมาตรการในการกำกับ ดูแล และควบคุมความเร็วของเรือหางยาวติดเครื่องยนต์ รวมทั้งบังคับใช้กฎหมาย หากพบเรือที่มีระดับเสียงไม่เป็นไปตามที่กฎหมายกำหนด และกำกับดูแลให้ผู้ประกอบการดำเนินการแก้ไขเพื่อลดมลพิษทางเสียง และลดมลพิษทางอากาศจากควันดำ โดยมีการดำเนินการอย่างต่อเนื่อง เพื่อให้เห็นผลสัมฤทธิ์อย่างเป็นรูปธรรม
(2) กระทรวงคมนาคม ควรเป็นเจ้าภาพ ร่วมกับ กระทรวงการท่องเที่ยวและกีฬา กระทรวงทรัพยากรธรรมชาติและสิ่งแวดล้อม กระทรวงพลังงาน กระทรวงมหาดไทย และองค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (องค์การมหาชน) แก้ไขปัญหาเรือหางยาวติดเครื่องยนต์ โดยอาจส่งเสริมให้ผู้ประกอบการและชุมชนบริเวณตลาดน้ำทุกแห่งมีการปรับเปลี่ยนมาใช้เรือที่ขับเคลื่อนด้วยพลังงานไฟฟ้าต้นแบบพลังงานแสงอาทิตย์

	

	1.4.4 ปัญหาสุนัขจรจัดในแหล่งท่องเที่ยว
แหล่งท่องเที่ยวส่วนใหญ่มีสภาพแวดล้อม
ที่เหมาะสมต่อการอาศัยของสุนัขจรจัดจำนวนมาก และอาจจะแสดงอาการดุร้าย วิ่งไล่รถจักรยาน หรือจักรยานยนต์ที่สัญจรไปมา เช่น บริเวณชายหาดสมิหรา จังหวัดสงขลา เป็นต้น
	
เพื่อเป็นการป้องกันและลดความเสี่ยงของ
โรคพิษสุนัขบ้าจากสุนัขจรจัดในแหล่งท่องเที่ยวต่าง ๆ ขอให้กระทรวงมหาดไทย โดยกรมส่งเสริมการปกครองท้องถิ่น ร่วมกับกระทรวงเกษตรและสหกรณ์ โดยกรมปศุสัตว์ ในการวางแผนป้องกัน สนับสนุนและจัดหาวัคซีน พร้อมลงพื้นที่ผ่าตัดทำหมัน และฉีดวัคซีนป้องกันโรคพิษสุนัขบ้าให้กับสุนัขจรจัดในแหล่งท่องเที่ยว รวมถึงการจัดหาสถานพักพิง/สถานสงเคราะห์สัตว์ ในพื้นที่เพื่อรองรับสัตว์จรจัด และมีการบังคับใช้กฎหมายที่เกี่ยวข้องอย่างเข้มข้นให้ครอบคลุมได้มากที่สุด
	








2. ด้านการสร้างคุณภาพชีวิต : การแก้ไขปัญหาการเปลี่ยนแปลงสภาพภูมิอากาศเพื่อมุ่งสู่สังคมคาร์บอนต่ำ
	ข้อค้นพบ/ปัญหาอุปสรรค
	ข้อเสนอแนะระดับนโยบาย/ส่วนกลาง
	สรุปผลการดำเนินการของหน่วยงานที่เกี่ยวข้อง
ปัญหาอุปสรรค และข้อเสนอแนะ

	2.๑ การขับเคลื่อนการดำเนินการลดก๊าซเรือนกระจกและการปรับตัวต่อผลกระทบจากการเปลี่ยนแปลงสภาพภูมิอากาศในภาพรวม

	2.1.1 การขับเคลื่อนการแก้ไขปัญหาการลดก๊าซเรือนกระจก
[bookmark: _Hlk165297596]องค์การบริหารก๊าซเรือนกระจก (องค์การมหาชน) ได้ร่วมกับหน่วยงานที่เกี่ยวข้องกำหนดยุทธศาสตร์/แผนในระยะยาว/แผนปฏิบัติการรายสาขา เพื่อลดก๊าซเรือนกระจกในภาพรวมแล้ว 
แต่ยังคงพบปัญหาอุปสรรคบางประการที่ทำให้เกิดความล่าช้าในการดำเนินงาน เนื่องจากการขับเคลื่อนการแก้ไขปัญหาการลดก๊าซเรือนกระจก ยังไม่ได้มีการจัดทำแผนงานบูรณาการงบประมาณสำหรับการบูรณาการการปฏิบัติงานของกระทรวง/หน่วยงานที่เกี่ยวข้องอย่างจริงจังและเป็นรูปธรรม

	
[bookmark: _Hlk164924696]กระทรวงทรัพยากรธรรมชาติและสิ่งแวดล้อม ซึ่งเป็นหน่วยงานหลัก ควรบูรณาการร่วมกับกระทรวงเกษตรและสหกรณ์ กระทรวงคมนาคม กระทรวงพลังงาน กระทรวงมหาดไทย กระทรวงอุตสาหกรรม 
สำนักงบประมาณ สำนักงาน สภาพัฒนาการเศรษฐกิจและสังคมแห่งชาติ และองค์การบริหารจัดการก๊าซเรือนกระจก (องค์การมหาชน) เพื่อดำเนินการ ดังนี้
(1) ดำเนินการตามยุทธศาสตร์ระยะยาวในการพัฒนาแบบปล่อยก๊าซเรือนกระจกต่ำของประเทศ (LT-LEDS) รวมทั้งแผนปฏิบัติการลดก๊าซเรือนกระจกและแผนปฏิบัติการปรับตัวต่อการเปลี่ยนแปลงสภาพภูมิอากาศในระดับกระทรวงทรัพยากรธรรมชาติและสิ่งแวดล้อม ซึ่งเป็นหน่วยงานหลัก ควรบูรณาการร่วมกับกระทรวงเกษตรและสหกรณ์ กระทรวงคมนาคม กระทรวงพลังงาน กระทรวงมหาดไทย กระทรวงอุตสาหกรรม สำนักงบประมาณ สำนักงานสภาพัฒนาการเศรษฐกิจและสังคมแห่งชาติ และองค์การบริหารจัดการ
ก๊าซเรือนกระจก (องค์การมหาชน) เพื่อดำเนินการ ดังนี้
(2) หารือร่วมกับสำนักงบประมาณ เพื่อขับเคลื่อนการแก้ไขปัญหาการลดก๊าซเรือนกระจกเป็นแผนงานบูรณาการ งบประมาณ โดยกำหนดเป้าหมาย โครงการ/กิจกรรมและแผนงบประมาณให้เหมาะสมกับสถานการณ์ การปลดปล่อยก๊าซเรือนกระจกรายปีในสาขานั้น ๆ เพื่อใช้ในการขอรับการจัดสรรงบประมาณ รวมทั้งขับเคลื่อนการปฏิบัติงานและจัดสรรบุคลากรภายใต้โครงการในระดับส่วนกลาง อาทิ กระทรวง/กรม ระดับภูมิภาค/ระดับจังหวัด และระดับท้องถิ่น เพื่อให้สามารถขับเคลื่อนการลดก๊าซเรือนกระจกได้อย่างเป็นรูปธรรม และบรรลุเป้าหมาย

	

	2.2.2 การใช้ประโยชน์จากความได้เปรียบทางการค้า
ผู้ประกอบการผลิตสินค้า/ผลิตภัณฑ์ชุมชน ยังขาดการนำประเด็นการลดก๊าซเรือนกระจกมาใช้ประโยชน์ในมิติของความได้เปรียบทางการค้าในการส่งออก


	กระทรวงพลังงาน กระทรวงพาณิชย์ กระทรวงมหาดไทย และกระทรวงอุตสาหกรรม ควรสร้างข้อได้เปรียบทางการค้า โดยส่งเสริมและผลักดันให้ผู้ประกอบการผลิตสินค้าหรือผลิตภัณฑ์ชุมชนตามกระบวนการผลิต ที่ลดการปล่อยก๊าซเรือนกระจก เพื่อให้สามารถขยายตลาดส่งออกไปยังตลาดต่างประเทศ โดยอาจมีกิจกรรม หรือช่องทางใด ๆ สำหรับสินค้าชุมชน (Marketing forum) ที่เอื้อต่อการเข้าถึงกลไกข้อได้เปรียบจากการใช้กระบวนการผลิตที่ลดการปล่อยก๊าซเรือนกระจกตลอดห่วงโซ่คุณค่า (ต้นน้ำ กลางน้ำ และปลายน้ำ) เช่น การใช้พลังงานทางเลือก และพลังงานแสงอาทิตย์ ฯลฯ 
ได้อย่างเป็นรูปธรรม ซึ่งจะช่วยกระตุ้นและขับเคลื่อนเศรษฐกิจฐานรากได้อย่างทั่วถึงทั้งประเทศ

	

	2.2 การขับเคลื่อนการลดการปล่อยก๊าซเรือนกระจกในภาคการเกษตร

	2.2.1 การแก้ไขปัญหาการเผาหลังเก็บเกี่ยวผลผลิตทางการเกษตร
เกษตรกรส่วนใหญ่ยังใช้วิธีการเผาหลังเก็บเกี่ยวผลผลิตทางการเกษตร เพื่อกำจัดเศษวัสดุ
ทางการเกษตร เนื่องจากยังไม่มีวิธีการอื่นที่ใช้งบประมาณและระยะเวลาน้อย
	กระทรวงเกษตรและสหกรณ์ และกระทรวงมหาดไทย ควรมีการหารือเพื่อบังคับใช้กฎหมายห้ามการเผาเศษวัสดุทางการเกษตร โดยการกำหนดอัตราโทษหรือมาตรการอื่น ๆ 
ในลักษณะเชิงลงโทษอย่างเหมาะสมเพื่อป้องกันผลกระทบที่เกิดขึ้นในวงกว้าง เพื่อให้เกิดประสิทธิภาพ ขอให้กระทรวงทรัพยากรธรรมชาติและสิ่งแวดล้อมดำเนินการบังคับใช้กฎหมายในส่วนที่เกี่ยวข้องกับแหล่งมลพิษจากการเผา
ในที่โล่งโดยเคร่งครัดต่อไป
	

	2.3 การขับเคลื่อนการลดการปล่อยก๊าซเรือนกระจกในภาคพลังงาน

	2.3.1 การขออนุญาตติดตั้งระบบผลิตไฟฟ้าจากพลังงานแสงอาทิตย์
ภาคเอกชนมีความต้องการที่จะติดตั้งระบบผลิตไฟฟ้าจากพลังงานแสงอาทิตย์ขนาดใหญ่ 
แต่การขออนุญาตติดตั้งมีกฎหมายที่เกี่ยวข้อง
หลายฉบับ และมีหน่วยงานที่รับผิดชอบหลายหน่วยงาน ทำให้การขออนุญาตมีความยุ่งยาก และเกิดความล่าช้า ซึ่งไม่เอื้อต่อการติดตั้งและไม่สอดคล้องกับความต้องการของภาคเอกชน
	
กระทรวงพลังงาน กระทรวงมหาดไทย การไฟฟ้านครหลวง และการไฟฟ้าส่วนภูมิภาค ควรลดขั้นตอนในการขออนุญาตติดตั้งระบบผลิตไฟฟ้าจากพลังงาแสงอาทิตย์ เพื่อเป็นการอำนวยความสะดวกต่อประชาชน/ภาคเอกชน ให้สามารถใช้พลังงานทดแทน และอาจพิจารณากำหนดมาตรการดอกเบี้ยต่ำ หรือมาตรการลดภาษีเพื่อส่งเสริมโครงการ/กิจกรรมที่ลดก๊าซเรือนกระจก หรืออาจร่วมกันจัดตั้งศูนย์บริการแบบเบ็ดเสร็จ 
(One Stop Service) เพื่ออำนวยความสะดวก และความรวดเร็วสำหรับผู้ใช้บริการดังกล่าว

	

	2.3.2 การจัดตั้ง และการกำกับดูแลการดำเนินงานของโรงไฟฟ้าขยะและชีวมวล
การจัดตั้ง และการกำกับดูแลการดำเนินงานของโรงไฟฟ้าขยะและชีวมวล ซึ่งอาจส่งผลกระทบ 
ด้านสิ่งแวดล้อมต่อประชาชนอันนำไปสู่การต่อต้านจากมวลชน จึงเป็นอุปสรรคต่อการพัฒนาโรงไฟฟ้าขยะและชีวมวลในภาพรวม
	กระทรวงพลังงาน ซึ่งเป็นหน่วยงานหลัก ควรบูรณาการร่วมกับกระทรวงทรัพยากรธรรมชาติและสิ่งแวดล้อม กระทรวงมหาดไทย และกระทรวงอุตสาหกรรม ดำเนินการดังนี้
(1) พิจารณาศึกษาความเป็นไปได้ในการปรับปรุงกฎหมายที่เกี่ยวข้องในการกำหนดแนวทาง/การกำกับและการดำเนินงานของการจัดตั้งโรงไฟฟ้าขยะและชีวมวล เพื่อไม่ให้กระทบต่อสิ่งแวดล้อมและประชาชนในพื้นที่ การลดขั้นตอนในการขอจัดตั้งโรงไฟฟ้าขยะและชีวมวล การส่งเสริมการใช้เทคโนโลยีที่ช่วยลดการปล่อยก๊าซเรือนกระจก การส่งเสริมการใช้พลังงานทดแทนที่สอดคล้องกับการพัฒนาการใช้เทคโนโลยีสนับสนุนการวิจัยและพัฒนาเทคโนโลยีที่เกี่ยวข้อง เพื่อเพิ่มประสิทธิภาพและลดผลกระทบต่อสิ่งแวดล้อม รวมทั้งส่งเสริมกระบวนการมีส่วนร่วมของประชาชนเพื่อสร้างความเข้าใจเกี่ยวกับความปลอดภัยด้านสุขอนามัยและสิ่งแวดล้อมในทุกมิติอย่างมีประสิทธิภาพ 
(2) หารือร่วมกันเพื่อกำหนดแนวทางในการกำกับ ควบคุม ดูแลการดำเนินงานของโรงไฟฟ้าขยะและชีวมวล 
เพื่อไม่ให้ส่งผลกระทบต่อสิ่งแวดล้อมและประชาชนอย่างจริงจังและเป็นรูปธรรม

	

	2.4 การขับเคลื่อนการเพิ่มพื้นที่สีเขียวเพื่อดูดซับก๊าซเรือนกระจก

	การเพิ่มพื้นที่สีเขียว
ที่ดินจัดสรรหมู่บ้าน/ที่ดินจัดสรรในเขตเทศบาลหรือเขตชุมชนเมือง ส่วนใหญ่ไม่มีการดำเนินโครงการพื้นที่สีเขียวขนาดใหญ่ไว้ในพื้นที่ดังกล่าว
	กระทรวงมหาดไทย ควรศึกษาความเป็นไปได้ในการปรับปรุง พระราชบัญญัติการจัดสรรที่ดิน พ.ศ. 2543 โดยกำหนด
ให้ผู้จัดสรรที่ดินต้องจัดให้มีพื้นที่สีเขียวหรือสวนหย่อมไม่น้อยกว่าร้อยละ ๑๐ ในพื้นที่ที่จัดจำหน่าย และให้หน่วยงานท้องถิ่นนำไปกำหนดเป็นข้อบัญญัติ/เทศบัญญัติเพื่อบังคับใช้ต่อไป

	

	2.5 การสร้างความตระหนักรู้ให้กับทุกภาคส่วน

	การสร้างความตระหนักรู้เกี่ยวกับปัญหาและผลกระทบของการเปลี่ยนแปลงสภาพภูมิอากาศ
ภาคส่วนต่าง ๆ โดยเฉพาะประชาชนคิดว่าสภาวะโลกร้อนเป็นเรื่องไกลตัว และยังขาดความรู้ความเข้าใจที่ถูกต้องเกี่ยวกับปัญหาและผลกระทบของการเปลี่ยนแปลงสภาพภูมิอากาศ วิธีการป้องกัน/แก้ไข ตลอดจนความตระหนักรู้ในหน้าที่ 
ความรับผิดชอบในการป้องกันแก้ไขปัญหาดังกล่าว
	องค์การบริหารจัดการก๊าซเรือนกระจก (องค์การมหาชน) กระทรวงทรัพยากรธรรมชาติและสิ่งแวดล้อม กระทรวงมหาดไทย กระทรวงการอุดมศึกษา วิทยาศาสตร์ วิจัยและนวัตกรรม กระทรวงเกษตรและสหกรณ์ กระทรวงคมนาคม กระทรวงพลังงาน กระทรวงศึกษาธิการ และกระทรวงอุตสาหกรรม 
ควรประชาสัมพันธ์สร้างความตระหนักรู้เกี่ยวกับปัญหาและผลกระทบของการเปลี่ยนแปลงสภาพภูมิอากาศ และแนวทางในการบรรเทาและแก้ไขปัญหาดังกล่าว ตามภารกิจและหน้าที่ที่สอดคล้องกับแผนปฏิบัติการรายสาขา โดยการจัดทำสื่อประชาสัมพันธ์ ที่เข้าใจง่าย เพื่อสร้างความตระหนักรู้ ความรู้ความเข้าใจ และแนวทางปฏิบัติกับทุกกลุ่มเป้าหมายอย่างต่อเนื่อง และเป็นไปในทิศทางเดียวกันทั่วประเทศ

